recursal/SuperWikiNEXT-32B huggingface dataset:
**BNT 2** הוא ערוץ טלוויזיה ציבורי בולגרי המשודר במסגרת הטלוויזיה הלאומית הבולגרית (BNT). הערוץ בגלגולו הנוכחי הושק ב-16 באוקטובר 2011 והחליף את חמשת ערוצי הטלוויזיה האזוריים של BNT, על ידי שילוב התוכניות של הערוצים האלו בערוץ. הערוץ משדר תוכניות מקוריות, חדשות ואירועי ספורט.

באפריל 2017 עמד נתון הצפייה הממוצע של הערוץ על 0.41%.

היסטוריה
--------

### ערוץ שני בבולגריה

על פי החלטת מועצת השרים של בולגריה ל"א 189 ב-18 במאי 1974, הוקם ערוץ טלוויזיה נוסף בבולגריה שהחל לשדר ב-9 בספטמבר 1975.

בשנת 1999 הוחלט במועצת השרים של בולגריה כי רשת הטלוויזיה הלאומית השנייה תופרט. עקב כך בשעה 21:10 ב-31 במאי 2000 נפרד הערוץ מצופיו לאחר 25 שנות שידור, עם שידור סרט הפרידה "BNT 2 - זיכרון", ו-40 דקות אחרי השעה חצות הסתיימו השידורים רשמית. ב-1 ביוני 2000 החלו השידורים הפרטיים בערוץ.

בסתיו 2007 נודע כי ב-BNT מתכננים לחדש את שידורי הערוץ השני, דבר שאכן קרה ב-16 באוקטובר 2011.

ראו גם
------

* BNT 1
* Nova television
* Nova Sportציר זמן של כל סמלילי הערוץ

קישורים חיצוניים
----------------

* אתר האינטרנט הרשמי של BNT 2

הערות שוליים
------------

1. ↑  נתוני צפייה, באתר Nilsen
2. ↑  איוונובה פולה, **השלבים העיקריים בהתפתחות הטלוויזיה הלאומית הבולגרית (1959-1989)**, סופיה, בולגריה: פריצות דרך, 2006, עמ' 698
רבי **יצחק בן יעקב די לאטיש** היה מלומד יהודי בפרובנס במאה ה-14, מחבר הכרוניקה "תולדות יצחק" שחלקה המפורסם בשם "שערי ציון" המבוסס על "סדר הקבלה" לרבי מנחם המאירי מהווה מקור חשוב לתולדותיהם של חכמי פרובנס בדורו ובדור שלפניו.

מלבד ספרו זה שאותו חיבר בשנת 1340, כתב גם פירוש לחמשה חומשי תורה בשם "קריית ספר".

ומפורסם בהפסק דין שהתיר לדפוס ספרי קבלה והפסק מודפס בהקדמה לזוהר דפוס מנטובה והפסק מוזכר גם בספר אמונת חכמים להרב אביעד שר שלום בזילה פרק כא

משפחתו
------

רבי יצחק בן יעקב די לאטיש היה נכדו של רבי יצחק בן יהודה די לאטיש בן דורו ומכרו של הרשב"א, וכנראה נינו של רבי יהודה בן יצחק די לאטיש, מחברם של חיבורים רבים ובהם פירוש לרוב מסכתות התלמוד והמשנה.

מתיאורים בכתביו עולה כי היה נכדם של רבי משולם ב"ר משה ב"ר יהודה מבדרש ושל רבי אליעזר מטרשקון ובנו רבי עמנואל מטרשקון. כן היה בן דודו של רבי גרשון מבדרש מחבר ספר השלמן.

לקריאה נוספת
------------

* שלמה זלמן הבלין (מהדיר), "שערי ציון" מאת רבי יצחק בן יעקב די לאטיש (נספח לספר סדר הקבלה לרבינו מנחם המאירי), ירושלים: מכון אופק, תשס"ח. מבוא, עמ' 145–148
* נתן צבי פרידמן, אוצר הרבנים, פריט 10771

קישורים חיצוניים
----------------

* יצחק בן יעקב לאטש, במהדורת 1901–1906 של האנציקלופדיה היהודית (באנגלית)

הערות שוליים
------------

1. ↑  עליו ראו: שמואל יוסף פין, **הר"ר יהודה בהר"ר יצחק לבית לטאש**, בתוך: **כנסת ישראל**, ורשה תרמ"ז, עמ' 407, באתר היברובוקס.
**גְוָאנְגְדונג** (בסינית מפושטת: **广东**; בסינית מסורתית: **廣東**; בפין-יין: **Guăngdōng**, יוטפנג: Gwong2dung1) הוא מחוז בדרום הרפובליקה העממית של סין הידוע גם בשם "קנטון". שטחו 179,800 קמ"ר ואוכלוסייתו נאמדת ב-126 מיליון נפש, עובדה ההופכת את גואנגדונג למחוז המאוכלס ביותר בסין. בירתו היא העיר גְוָאנְגג'וֹאוּ (广州).

מרבית תושביו נמנים עם בני ההאן, הקבוצה האתנית הגדולה בסין, אך שפתם, הקנטונזית, שונה משמעותית מן הניב המנדריני, הנפוץ בשאר סין. עובדה זו, ביחד עם הריחוק היחסי ממוקדי הכוח המסורתיים בסין, וכן הקשר המתמיד עם זרים, הפכה את המחוז למחוז בעל גאווה עצמית חזקה.

מחוז זה, בין היתר בשל קרבתו להונג קונג, הוא העשיר במחוזות סין, וככזה הוא מושך אליו כמות לא מבוטלת של מהגרי עבודה ממחוזות עניים יותר בסין. בשל הקשר הממושך של המחוז עם שאר העולם רבים מן המהגרים הסינים ברחבי העולם הם קנטונזיים (קרי, מוצאם מגואנגדונג), וזהו למעשה הניב הנפוץ ביותר בשכונות המהגרים הסיניות ברחבי העולם. לעובדה זו גם השפעה ישירה על עושרו היחסי של המחוז, שכן רבים מן הסינים ברחבי העולם בוחרים להשקיע הון זר ב"מולדתם", גואנגדונג. זהו איפוא מחוז המאופיין בעיקר כמרכז כלכלה, עסקים ותעשייה. ניתן להבחין בזאת בעיקר בשפע גורדי השחקים, הכבישים המהירים והמפעלים ברחבי המחוז ובערָיו. ניתן לציין למשל, את העיר שֶנגֶ'ן (深圳/Shēnzhèn), הצמודה להונג קונג. עיר זו, שהייתה לא יותר מכפר דייגים עד 1980, הוכרזה אז כאזור כלכלי מיוחד, והפכה כמעט בין לילה לאחת הערים העשירות בסין, עם מרכזי עסקים וקניות המשרתים את תושבי הונג קונג, בד בבד עם לא מעט אלימות וזנות. בשנת 2018 נחנך גשר הונג קונג-ז'והאי-מקאו אשר מחבר את העיר ג'וחאי, אשר נמצאת במחוז עם ערי המדינה הונג קונג ומקאו.

אלמנטים רבים מהתרבות הקנטונזית נפוצו בכל רחבי סין ובפזורה הסינית בעולם. טקס התה הסיני הומצא באזור זה, כמו גם ארוחת הדים סאם המלווה בתה. בנוסף, רוב המהגרים הסינים למערב עד שנות העשרים של המאה ה-20 הגיעו מאזור זה, ולכן המטבח הסיני אמריקאי, והאופן בו אוכל סיני באופן כללי מונגש למערב, מבוססים על המטבח הנהוג במחוז זה.

חלוקה מנהלית
------------

גואנגדונג מחולקת מבחינה מנהלים לעשרים ואחד **חבלים עירוניים**:

ראו גם
------

* מעבר מיי

קישורים חיצוניים
----------------

ויקישיתוף מדיה וקבצים בנושא **גואנגדונג** בוויקישיתוף
* 

* אתר האינטרנט הרשמי של גואנגדונג
* גואנגדונג, באתר אנציקלופדיה בריטניקה (באנגלית)

| ערי גואנגדונג |
| --- |
| ערים תת-מחוזיות | גואנגג'ואו • שנג'ן |
| נציבויות עירוניות | דונגגוואן • פושאן • צ'אוג'ואו • חיואן • חוויג'ואו • ג'יאנגמן • ג'יאיאנג • מאומינג • מייג'ואו • צ'ינגיואן • שאנטואו • שאנוויי • שאוגואן • יאנגג'יאנג • יונפו • ג'אנג'יאנג • ג'אוצ'ינג • ג'ונגשאן • ג'והאי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550304105171
* BNE: XX4800305
* BnF: cb11968125n (data)
* GND: 4110406-7
* LCCN: n81018335
* MusicBrainz: d56ba21f-f756-4755-82b8-e818dcef91f4
* NDL: 00400600
* NKC: ge799170
* SUDOC: 027693805
* VIAF: 123100736
* WorldCat: lccn-n81018335

 |
מריונטה סול בהופעה בפסטיבל סמילנסקי ברחוב סמילנסקי בבאר שבע (2007)
**מריונטה סול** היא להקת רוק ישראלית שהחלה לפעול בשנת 2003 בבאר שבע.

היסטוריה
--------

הלהקה הוקמה בשנת 2003 על ידי אמיר גרומן ועידו קרוב, חברי ילדות מבאר שבע ששיתפו פעולה בעברם במספר הרכבים מוזיקליים. שם הלהקה נגזר ככל הנראה מרחוב הנרייטה סולד בבאר שבע, שם התגוררו השניים באותו הזמן.

בשנת 2004 הוציאו את אלבומם הראשון, "פוטו רצח". אלבום ניסיוני, אינסטרומנטלי בעיקרו, ובהפקה עצמית, שהכיל קטעים בסגנונות מוזיקליים שונים שנעו בין רוק איטי להאוס פסיכדלי. גם את אלבומם השני, "שקשוק השפנים", משנת 2005 הפיקו בעצמם. אלבום זה הציג קטעים קומוניקטיביים יותר, אך עדיין שמר על קו מוזיקלי רוקיסטי על סף הכאוטיות. שני האלבומים הופצו בחינם באינטרנט.
בשנים אלו לא הרבתה הלהקה בהופעות. למרות זאת, דבר קיומה ושיריה של הלהקה עברו מאוזן לאוזן, עד להיווצרותו של קהל מעריצים.

בשנת 2005 יצא שירה של הלהקה "היי" לרדיו ושודר במספר תחנות רדיו, בעיקר ב-88FM. השיר שמאופין במקצב איטי ושקט נחשב כבחירה בלתי שגרתית עבור שיר ראשון היוצא לרדיו. שנת 2006 נחתמה בסיבוב הופעות קצר עם פליט להקת רעש אמיר קרטס.

בשנת 2008 הוציאה הלהקה את הסינגל "עשור" שזכה להצלחה ואף הביא לה הכרה רחבה יותר. בסוף השנה הוציאה הלהקה את הסינגל "עיר הפועלים", שיר שעוסק לדברי חבריה בתחושת קלאוסטרופוביה בעיר רפאים דמיונית. ב-15 במאי 2009 יצא אלבומה השלישי של הלהקה והראשון שנמכר בחנויות התקליטים, "עיר הפועלים". האלבום זכה לביקורות חיוביות רבות.
במאי 2013 יצא אלבומה הרביעי של הלהקה "ארבע הרוחות" להורדה באתר בנדקמפ.

חברי ההרכב
----------

* אמיר גרומן - שירה, גיטרות, קלידים
* עידו קרוב - גיטרה, קלידים, תופים, קולות
* טל פוגל - בס, קולות
* נדב גורלי - תופים

חברים לשעבר
-----------

* אלעד שופן - בס
* יניב דגן - בס
* גיל נמט - תופים

דיסקוגרפיה
----------

### אלבומים

* פוטו רצח (2004)
* שקשוק השפנים (2005)
* עיר הפועלים (2009)
* ארבע רוחות (2013)

### סינגלים

* היי (2006)
* עשור (2008)
* עיר הפועלים (2008)
* שעונים (2009)

קישורים חיצוניים
----------------

* אתר האינטרנט הרשמי של מריונטה סול

* מריונטה סול, באתר בנדקמפ

* מריונטה סול, באתר MOOMA (בארכיון האינטרנט)
* בכורה: מריונטה סול - "עיר הפועלים", באתר וואלה!‏, 8 בדצמבר 2008
* תימורה לסינגר, יצירת מופת במפתח סול, באתר ynet, 18 ביוני 2009
* בן שלו, עכבר העיר אונליין, אלבומי בכורה שאסור לפספס, באתר הארץ, 25 באוגוסט 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007586348605171

 |
**התזמורת הקאמרית הישראלית** היא תזמורת ישראלית אשר נוסדה בשנת 1965 כ**אנסמבל הקאמרי הישראלי** על ידי גארי ברתיני, אשר
שימש כמנהלה המוזיקלי ומנצחה במשך 10 שנים.

בשנים שלאחר מכן שמשו בתפקיד זה: לוצ'אנו בריו, רודולף ברשאי, אורי סגל, יואב תלמי, שלמה מינץ, פיליפ אנטרמון, סלבדור מאס קונדה, נעם שריף, גיל שוחט, רוברטו פטרנוסטרו ואריאל צוקרמן.

אולם החזרות והמשרדים של התזמורת ממוקמים במרכז המוזיקה העירוני, ברחוב שארית ישראל בתל אביב. אודיטוריום רקנאטי במוזיאון תל אביב לאמנות משמש בתור אולם הבית של התזמורת.

במשך שנות קיומה הופיעו עם התזמורת מנצחים ואמנים ידועי שם כמו: אייזק שטרן, מסטיסלב רוסטרופוביץ', ולדימיר אשכנזי, יצחק פרלמן, פנחס צוקרמן, יפים ברונפמן, יוסף קליכשטיין, קשישטוף פנדרצקי, ז'אן-פייר רמפל, דוד שלון, טביאה צימרמן ועוד רבים אחרים.

התזמורת הופיעה עם מקהלות מפורסמות רבות מהארץ ומחו"ל בשפע תוכניות ווקאליות, החביבות על הקהל לאורך כל השנים.

בנוסף להופעותיה הקבועות בתל אביב, מוזמנת התזמורת להופיע בתוכניות מגוונות בכל רחבי הארץ ובפסטיבלי מוזיקה שונים בארץ, בהם: פסטיבל קלאסיקאמרי בשיתוף עם רשת מלונות ישרוטל, פסטיבל אבו גוש, פסטיבל קול המוסיקה בגליל העליון, פסטיבל צלילים במדבר ועוד. כמו כן, עורכת התזמורת בקביעות סיורי קונצרטים בחו"ל: ברחבי אירופה, ארצות הברית, קנדה, דרום אמריקה והמזרח הרחוק. התזמורת משתתפת בפסטיבלים יוקרתיים, בהם: זלצבורג, הלסינקי, איסטנבול, אתונה, מרכז אירופה והונג קונג.

התזמורת הקליטה עבור החברות צ'אנדוס, נקסוס, מוזיק מאסטרכט, קוץ', הוצאת המוזיקה הישראלית וטלדק.

התזמורת הקאמרית הישראלית מקדישה בתוכניותיה מחשבה ודמיון במטרה לקיים קונצרטים שייהנו הן את חובבי המוזיקה הקאמרית הקלאסית המושבעים והן את אלה המוכנים להתנסות בחוויה מוזיקלית שונה, כפי שבא לידי ביטוי בסדרות הקונצרטים המגוונות ובפרויקטים המיוחדים שלה.

התזמורת הקאמרית הישראלית נתמכת על ידי משרד התרבות והספורט- מינהל התרבות ועל ידי עיריית תל אביב-יפו.

קישורים חיצוניים
----------------

ויקישיתוף מדיה וקבצים בנושא **התזמורת הקאמרית הישראלית** בוויקישיתוף
* אתר האינטרנט הרשמי של התזמורת הקאמרית הישראלית

* התזמורת הקאמרית הישראלית, באתר MusicBrainz (באנגלית)

* התזמורת הקאמרית הישראלית, באתר Discogs (באנגלית)

* התזמורת הקאמרית הישראלית, באתר Songkick (באנגלית)

* התזמורת הקאמרית הישראלית, דף שער בספרייה הלאומית
* נעם בן זאב, ביירוית, "רוברטו פטרנוסטרו, למה בן לניצולי שואה מנגן ואגנר?", באתר הארץ, 26 ביולי 2011, ריאיון עם רוברטו פטרנוסטרו בעקבות נגינת וגנר בביירוית
* בת אל אלון, ביירוית, קונצרט: לנגן וגנר עם סמל של יד ושם, באתר ynet, 27 ביולי 2011
* טלי חרותי-סובר, התזמורת הקאמרית הישראלית: מספינת דגל למפעל כושל וכל הדרך חזרה, באתר TheMarker‏, 13 באוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300881705171
* BIBSYS: 8019323
* BnF: cb13904143n (data)
* CiNii: DA13827618
* GND: 10291066-2
* ISNI: 0000 0001 0664 0509
* LCCN: n83121775
* MusicBrainz: de9fb522-e8ba-4af5-9c8a-770450eaca5b
* RERO: 02-A027443725
* SUDOC: 080494005
* VIAF: 136184026
* WorldCat: lccn-n83121775

 |
פירוש נוסף ערך זה עוסק בצמח צעיר. אם התכוונתם למשמעות אחרת, ראו נבט (פירושונים).
נבט חד־פסיגי (משמאל) ודו־פסיגי (מימין).
בעולם הקולינרי משתמשים בנבטים לצורכי עיטור המנות וצילחות. ריזוטו מעוטר בנבטי חמניה
**נֶבֶט** הוא צמח צעיר המתפתח מתוך עובר רדום של צמח, במסגרת הליך הנביטה. במהלך הנביטה, בעקבות היחשפות הזרע לתנאים מתאימים, "מתעורר" העובר המצוי בזרע הרדום ומתפתח לנבט הכולל את האיברים נצרון ושורשון. בהתקיים התנאים המתאימים מתפתח הנבט וגדל לצמח הבוגר.

חלקי הנבט
---------

לנבט שלושה חלקים: השורשון (השורש העוברי), הנצרון (הגבעול העוברי) ופסיגים (העלים של הנבט).

הנבטים נבדלים במספר עליהם. לצמחים חד פסיגיים עלה נבט אחד, לצמחים דו-פסיגיים שני עלי נבט. צמחים ממשפחת חשופי הזרע מספר רב יותר של פסיגים, כך למשל לאורן שמונה פסיגים.

נביטה והתפתחות הנבט
-------------------

בתחילה סופג הזרע מים מסביבתו בפעפוע. בעקבות כך הזרע תופח וקליפתו נבקעת. התהליכים המטבוליים, שהתרחשו בזרע באופן מינימלי, מתגברים. האנרגיה שהייתה אצורה בזרע הופכת לזמינה וחומרי התשמורת מתפרקים לצורך המשך התהליך. בהמשך חלה בעובר התרבות מהירה של תאים. התאים עוברים התמיינות ומתפתחים לשורשון ולנצרון אשר פורצים מהזרע. לרוב בוקע קודם כל השורשון ורק לאחר מכן הנצרון. השורשון תמיד יגדל כלפי מטה והנצרון כלפי מעלה, ללא קשר לזווית בה מונח הזרע. השורשון גדל ומפתח יונקות אשר מתחילות לקלוט מהקרקע מים וחומרי מזון. הנצרון גדל, בוקע מעל פני הקרקע, מצמיח עלים ומתחיל בתהליך ההטמעה (פוטוסינתזה) המאפשר לצמח להיות עצמאי.

כדי שהזרע יתחיל לנבוט הוא צריך להיחשף לתנאים מסוימים הכוללים: רטיבות, אור, ריכוזי גזים וטמפרטורה.

* נבטי חמניה בני שלושה ימיםנבטי חמניה בני שלושה ימים
* נבט אורן בן שבעה ימיםנבט אורן בן שבעה ימים
* תרשים נביטה של זרע אדרתרשים נביטה של זרע אדר

ראו גם
------

* נביטה
* הנבטה

קישורים חיצוניים
----------------

ויקישיתוף מדיה וקבצים בנושא **נבט** בוויקישיתוף
* שירי קרגץ', ‏האם מזון מונבט מזין יותר?, באתר של מכון דוידסון לחינוך מדעי‏, 9 בינואר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529477705171
* LCCN: sh85119536
* NARA: 10644576
* NKC: ph125477

 |
***The Greatest Night in Pop*** (בעברית: **הלילה הגדול בפופ**) הוא סרט תיעודי משנת 2024 שבוים על ידי באו נגוין (Bao Nguyen). הסרט עוסק ביצירתו של שיר הפופ המפורסם We Are the World וההקלטה שלו בשנת 1985. הסרט כולל ראיונות חדשים עם אנשים שונים שהיו מעורבים בשיר, ביניהם ליונל ריצ'י, ברוס ספרינגסטין, יואי לואיס, דיון וורוויק וסינדי לאופר.

שחרור והפצת הסרט
----------------

הפרמיירה העולמית לסרט נערכה ב־19 בינואר 2024 בפסטיבל הסרטים סאנדנס כחלק מהקרנות מיוחדות של סרטים שהיו בפסטיבל. 10 ימים לאחר מכן, ב־29 בינואר 2024, נטפליקס החלה לשדר את הסרט בשירותי הצפייה שלה.

קבלה ביקורתית
-------------

סקירת ביקורות של האתר Rotten Tomatoes, הראתה כי 98% מתוך 42 הביקורות של המבקרים היו חיוביות, עם דירוג ממוצע של 7.6/10. הקונצנזוס באתר קרא: "חגיגה בקצב מהיר של רגע מוזיקלי מיוחד במינו, הלילה הגדול בפופ חושף סיפורים חדשים שהזכירו למבקרים את החזון ההומניטרי שגרם לכל זה לקרות." האתר Metacritic אשר משתמש בממוצע משוקלל נתן לסרט ציון של 69 מתוך 100, בהתבסס על 10 מבקרים, מה שהצביע על ביקורות "אוהדות לרוב". ריצ'רד רואפר מהשיקגו סאן-טיימס דירג את הסרט ב3 מתוך 5 וכתב "במבט לאחור על השנים הללו, זה ממש נס שבימים שלפני הודעות טקסט ואימיילים, כשהיית צריך לתקשר באמצעות פקס ומסנג'ר ושיחות טלפון קוויות, כך שהרבה מהזמרים שהיו רגילים להיות הכוכב הכי גדול בחדר הסכימו להיפגש בהתראה קצרה יחסית ולמצוא דרך להקלטת אחד הסינגלים המשפיעים ביותר בתולדות המוזיקה." בריאן טלריקו מאתר הביקורות RogerEbert.com דירג גם כן את הסרט ב3 מתוך 5 וכתב "לביוגרפיות דוקומנטריות מוזיקליות עלולים להיגמר האדים, אבל הסרט עובד בהיותו ספציפי ומאיר עיניים."

קישורים חיצוניים
----------------

ויקישיתוף מדיה וקבצים בנושא **The Greatest Night in Pop** בוויקישיתוף

* "The Greatest Night in Pop", במסד הנתונים הקולנועיים IMDb (באנגלית)
* "The Greatest Night in Pop", באתר נטפליקס
* "The Greatest Night in Pop", באתר Rotten Tomatoes (באנגלית)
* "The Greatest Night in Pop", באתר Metacritic (באנגלית)

הערות שוליים
------------

1. ↑  Program Guide | 2024 Sundance Film Festival, festival.sundance.org
2. ↑  Lionel Richie Still Thinks About the Song That Led to The Greatest Night in Pop, Netflix Tudum (באנגלית)
3. ↑  The Greatest Night in Pop | Rotten Tomatoes, www.rottentomatoes.com, ‏2024-01-31 (באנגלית)
4. ↑  The Greatest Night in Pop, www.metacritic.com (באנגלית)
5. ↑  ‘The Greatest Night in Pop’ takes a terrific backstage look at ‘We Are the World’, Chicago Sun-Times, ‏2024-01-27 (באנגלית)
6. ↑  Brian Tallerico, The Greatest Night in Pop movie review (2024) | Roger Ebert,  (באנגלית)
פירוש נוסף ערך זה עוסק במטוס ניסוי. אם התכוונתם לדמות בדיונית מבית מארוול קומיקס, ראו לורה קיני.

**מרטין X-23 פריים** (באנגלית: **Martin X-23 PRIME**) הוא מטוס ניסוי לבחינת חדירה לאטמוספירה, שנבנה עבור חיל האוויר האמריקאי באמצע שנות ה-60. בשונה ממטוס ה-ASSET, שנבנה כדי לבדוק טכנולוגיות ועמידות בחום בכניסה לאטמוספירה, ה-X-23 נבנה כדי לבדוק אפשרויות תמרון בעת החדירה לאטמוספירת כדור הארץ.

עיצוב
-----

מטוסי ה-X-23 נבנו מטיטניום, בריליום, פלדת אל-חלד ואלומיניום. המטוס היה בעל שני חלקים עיקריים, ה"ירכתיים" והחלק הקדמי שהיה חרוטי. המטוס כולו צופה במגיני חום שפיתחה חברת מרטין, בעובי של 20–70 מ"מ, והחלק הקדמי נבנה מחומר פחמני פנולי (PICA).

שליטה אווירודינמית הושגה על ידי זוג מדפים רבועים בגודל 30 ס"מ, והגאים קבועים. לאחר הכניסה לאטמוספירה, במהירות של 2 מאך, שרוולי רוח קטנים נפרשו והאטו את מהירות המטוס. לאחר מכן נפרס מצנח שהאט את המטוס עוד יותר. המטוס נאסף בעודו צונח על ידי מטוס הרקולס שצויד בכלים מתאימים.

מבחני הטיסה
-----------

ה-X-23 הראשון שוגר מבסיס חיל האוויר ונדנברג על גבי טיל אטלס SLV-3 ב-21 בדצמבר 1966. המשימה דימתה חזרה לכדור הארץ ממסלול נמוך. השרוולים נפרסו בגובה 99,850 רגל (30,430 מטר) אבל המצנח הראשי לא נפרס ולכן המטוס התרסק לתוך האוקיינוס השקט.

ה-X-23 השני יצא לדרך ב-5 במרץ 1967. טיסה זו דימתה חדירה לכדור הארץ עם טווח של 1,053 ק"מ, וטיסה במהירות על קולית. גם הפעם המצנח לא נפרס כראוי והמטוס התרסק באוקיינוס השקט.

ה-X-23 האחרון שוגר ב-19 באפריל 1967, הטיסה דימתה חזרה לכדור הארץ על פני 1,143 ק"מ. הפעם, כל המערכות פעלו כשורה וה-X-23 נתפס על ידי מטוס ההרקולס. צוות של חיל האוויר האמריקאי דיווח שהמטוס כשיר לטוס שוב אבל אף משימה נוספת לא בוצעה. ה־X-23 השלישי מוצג כיום במוזיאון חיל האוויר האמריקאי

ראו גם
------

* מטוסי ה-X

קישורים חיצוניים
----------------

ויקישיתוף מדיה וקבצים בנושא **X-23** בוויקישיתוף
* על הX-23 **(באנגלית)**

| מטוסי ה-X האמריקניים |
| --- |
| 

|  |
| --- |
| X-1 • ‏X-2 • ‏X-3 • ‏X-4 • ‏X-5 • ‏X-6 • ‏X-7 • ‏X-8 • ‏X-9 • ‏X-10 • ‏X-11 • ‏X-12 • ‏X-13 • ‏X-14 • ‏X-15 • ‏X-16 • ‏X-17 • ‏X-18 • ‏X-19 • ‏X-20 • ‏X-21 • ‏X-22 • ‏X-23 • ‏X-24 • ‏X-25 • ‏X-26 • ‏X-27 • ‏X-28 • ‏X-29 • ‏X-30 • ‏X-31 • ‏X-32 • ‏X-33 • ‏X-34 • ‏X-35 • ‏X-36 • ‏X-37 • ‏X-38 • ‏X-39 • ‏X-40 • ‏X-41 • ‏X-42 • ‏X-43 • ‏X-44 • ‏X-45 • ‏X-46 • ‏X-47 • ‏X-48 • ‏X-49 • ‏X-50 • ‏X-51 • ‏X-53 • ‏X-54 • ‏X-55 • ‏X-56• ‏ X-59 |

 |
פירוש נוסף ערך זה עוסק בצמח רב שנתי. אם התכוונתם למשמעות אחרת, ראו רקפת (פירושונים).

**רַקֶפֶת** (שם מדעי: *Cyclamen*) היא סוג גאופיט ממשפחת הרקפתיים, הנפוץ בעיקר באזורים הקרים והממוזגים של כדור הארץ מאירופה ועד איראן עם מין אחד בסומליה. בארץ אפשר למצוא אותה בגולן, בגליל, בשומרון וביהודה ובסדקי סלעים במדבר יהודה ובצפון הנגב.

מאפיינים
--------

גבעול הרקפת הוא פקעת רב-שנתית, שנפחה הולך וגדל משנה לשנה והיא מצמיחה שורשים כלפי מטה, ועלים ופרחים כלפי מעלה.

פריחת הרקפת מתמשכת על פני תקופה ארוכה. לאחר ההאבקה נובל הפרח והשחלה המופרית מתפתחת להלקט. האבקת הרקפת נעשית בצורה ייחודית. לרקפת ישנם מספר מאביקים אך העיקרי מביניהם הוא עש מסוג Micropterix berytella אשר מאביק את הרקפת על ידי "האבקת זמזום". כלומר, העש משמיע זמזום בתדר גבוה שגורם לאבקנים לזוז ולפזר את האבקה. הזרעים מופצים בעיקר על ידי נמלים. לאחר הנביטה מפתח הנבט פקעת קטנה, המצמיחה בשנה הראשונה רק עלה אחד ובשנה השנייה מספר עלים. הפריחה אינה מתחילה אלא בשנה השלישית או הרביעית לחיי הצמח. לרקפת יש חמישה עלי כותרת, המופנים כלפי מעלה. הפקעת מכילה רעל הנקרא ציקלאמינין, המשמש דייגים לסימום דגים, אך לאחר שקולים את הפקעות הן ראויות למאכל, בנוסף שימשו חלקים שונים של הרקפת כתרופות עממיות שונות.

בישראל נפוצים שני מיני רקפת – רקפת יוונית ורקפת מצויה. הגננים פיתחו זנים תרבותיים מפוארים, המצטיינים בפרחיהם הגדולים וההדורים. הרקפת היא צמח מוגן בישראל ואסור לקטוף אותה.

רקפת מתחת לסלע

גלריית תמונות
-------------

* רקפת מצויה ביער אשתאולרקפת מצויה ביער אשתאול
* רקפת יווניתרקפת יוונית
* Cyclamen ciliciumCyclamen cilicium
* רקפת קיסוסיתרקפת קיסוסית
* רקפת מצויהרקפת מצויה
* קבוצת רקפותקבוצת רקפות
* Cyclamen purpurascensCyclamen purpurascens
* רקפת גלונית (צרפת)רקפת גלונית (צרפת)
* רקפת מתורבתתרקפת מתורבתת
* רקפת מצויהרקפת מצויה
* רקפת במבט מקרוברקפת במבט מקרוב
* רקפת מצויה ביער אשתאולרקפת מצויה ביער אשתאול
* שתי רקפות בכרמלשתי רקפות בכרמל
* פרח רקפתפרח רקפת

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רקפת** |
| ויקישיתוף תמונות ומדיה בוויקישיתוף: **רקפת** |
| ויקימינים טקסונומיה בוויקימינים: **Cyclamen** |

* רקפת, באתר ITIS (באנגלית)
* רקפת, באתר NCBI (באנגלית)
* רקפת, באתר האנציקלופדיה של החיים (באנגלית)
* רקפת, באתר Tropicos (באנגלית)
* רקפת, באתר GBIF (באנגלית)
* רקפת, באתר IPNI (באנגלית)
* רקפת, באתר אנציקלופדיה בריטניקה (באנגלית)
* רקפת מצויה, באתר למטייל בישראל

הערות שוליים
------------

1. ↑  רקפת מצויה, באתר למטייל בישראל (טיולי)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538317005171
* NKC: ph928205

 |
**נחום חי** (נולד ב-1947) הוא מהנדס אלקטרוניקה ישראלי. במסגרת שירותו באגף המודיעין זכה פעמיים בפרס ביטחון ישראל.

ביוגרפיה
--------

נחום חי נולד בעיראק ב-1947. עלה לישראל עם משפחתו ב-1951, ומאז הוא מתגורר בחולון.
למד בבית הספר היסודי "רמז" ובתיכון קוגל בחולון במגמה הפיזיקלית והיה חבר בתנועת הנוער "השומר הצעיר". התגייס לצה"ל במסגרת העתודה האקדמית ובשנת 1969 סיים את לימודיו בטכניון כמהנדס אלקטרוניקה.
החל את שירותו הסדיר בצה"ל בחיל האוויר ובהמשך עבר ליחידה טכנולוגית של חיל המודיעין, שבה עבד כמהנדס פיתוח ואחר כך כמנהל פרויקטים. השתתף בשני צוותי פיתוח שזכו בפרס ביטחון ישראל, ב-1979 וב-1988. במהלך שירות הקבע שלו סיים לימודי תואר שני בהנדסת אלקטרוניקה בטכניון. השתחרר מצה"ל בדרגת סגן אלוף.

עם פרישתו מצה"ל בשנת 1992 החל לעבוד בחברת "אלתא מערכות" והיה שותף להקמת גוף חדש שפיתח מוצרים בתחום התקשורת הלוויינית. 

המשיך בעבודה בחברת הייטק. אחד הפרויקטים המרכזיים בו הוא עוסק הינו יישום טכנולוגיה לערים חכמות. הוא משקיע מזמנו בהתנדבות בעיריית חולון ובסיוע לקידום נושא טכנולוגיית "ערים חכמות" בעיר לרווחת תושביה. בשנת 2017 הוענק לו תואר יקיר העיר חולון.

נחום חי נישא לציפי, ילידת חולון, פסיכולוגית ואמנית. לבני הזוג שלושה ילדים.

קישורים חיצוניים
----------------

* נחום חי, באתר חולון
* יקירי חולון 2017 - נחום חי, סרטון בערוץ "Gilad Adin", באתר יוטיוב (אורך: 03:23)
**יעל גרוסמן** היא קצינה בצה"ל בדרגת תת-אלוף, המשמשת מפקדת יחידת לוטם.

ביוגרפיה
--------

יעל גרוסמן התגייסה לעתודה האקדמית, ובמסגרתה קיבלה תואר ראשון בהנדסת אלקטרוניקה מאוניברסיטת תל אביב.

בשנים 2003–2005 שירתה כראש מדור חד-פס וקרקע-אוויר במחלקת פרויקטים בלוטם. בשנים 2005–2007 שירתה כראש מדור תקשורת ארוכת טווח במחלקת מערכות ופרויקטים בלוטם. בשנים 2007–2009 עמדה בראש מדור מערכות לוויין במחלקת אמל"ח של אגף התקשוב. בשנים 2009–2011 הייתה ראש לשכתו של ראש אגף התקשוב, האלוף עמי שפרן. בשנים 2011–2016 הייתה ראש ענף בלוטם ובאגף התקשוב וההגנה בסייבר.

היא בעלת תואר שני במנהל עסקים בהצטיינות יתרה מאוניברסיטת בן-גוריון בנגב. בשנים 2016–2017 למדה במכללה לביטחון לאומי, וקיבלה תואר שני בביטחון לאומי מאוניברסיטת חיפה.

מונתה לראש מחלקת עתיד באגף התקשוב וההגנה בסייבר בדרגת אלוף-משנה, וביוני 2020 מונתה למפקדת ממר"ם. ביולי 2022 מונתה למפקדת החטיבה להתעצמות ותקשוב טכנולוגי מבצעי לוטם באגף התקשוב וההגנה בסב"ר והועלתה לדרגת תת אלוף, ובמאי 2023 החלה לשמש כמפקדת לוטם.

גרוסמן פועלת למען שילוב נשים במסגרות טכנולוגיות בצה"ל ובעולם האזרחי. במסגרת פעילות זו נמנתה עם מובילות She shark - תוכנית מצוינות של צה"ל למנהיגות טכנולוגית נשית, והובילה את כנס Cybergirlz - כנס של יחידה 8200 ואגף התקשוב לחשיפה ולהכרה של מסלולים ותפקידים טכנולוגיים, שמעודד מלש"ביות להתגייס לתפקידים טכנולוגיים בצה"ל.

קישורים חיצוניים
----------------

ויקישיתוף מדיה וקבצים בנושא **יעל גרוסמן** בוויקישיתוף
* יוסי הטוני, ‏אישה שנייה בתפקיד: אל"מ יעל גרוסמן תמונה למפקדת לוטם, באתר "אנשים ומחשבים", 12 ביולי 2022
* ראיון עם מפקדת יחידת לוט״ם הנכנסת יעל גרוסמן, ראיון באתר יוטיוב
* יובל אזולאי, מגזין"כל מי שעוסק בביטחון מסתכל היום על התחום עם הרבה יותר ענווה", באתר כלכליסט, 27 בפברואר 2024

הערות שוליים
------------

1. 1 2   דף מפקדת יחידת לוטם, תא"ל יעל גרוסמן, באתר צה"ל, 4 במאי 2023
2. ↑   דור העתיד של נשים טכנולוגיות, באתר צה"ל, 26 בדצמבר 2019
הסיפור המיתולוגי
----------------

בסיפור המיתולוגי, המופיע באודיסאה להומרוס ובאינאיס לורגיליוס, הסוס הטרויאני היה תכסיסו של אודיסאוס שבו השתמשו היוונים כדי לכבוש את העיר טרויה, לאחר שלא יכלו לחדור לחומותיה במשך עשר שנים. האכאים (היוונים) בנו סוס עץ חלול ענק והשאירו אותו ליד חומות העיר טרויה כשהם מעמידים פנים כנסוגים. הטרויאנים, שפותו לחשוב כי היוונים נסוגו והסוס הוא מתנת האלים, הכניסו אותו בשערי העיר, למרות חשדנותם של זקני טרויה. בתוך הסוס הוחבאו אודיסאוס ומספר לוחמים. עם רדת הליל, יצאו הלוחמים ופתחו את שערי העיר לצבאות אגממנון, והביאו לתבוסת טרויה.

לא כל אנשי טרויה התרשמו מהתחבולה. בפואמה של ורגיליוס, לאוקואון חושד בתרמית ומזהיר את הטרויאנים, אולם פוסידון, בגלל סכסוך אישי, שולח שני נחשי ים לחנוק אותו ואת בניו אנטיפנטס ותימבראוס לפני שאנשי טרויה ישימו לב לאזהרתו. 

באודיסאה, הומרוס מספר שגם הלנה מטרויה חושדת בסוס וגם בתו של המלך פריאם קסנדרה, מגדת העתידות של טרויה, מתעקשת שהסוס יביא למפלתה של העיר ומשפחת המלוכה שלה. אך גם אזהרותיה נופלות על אזניים ערלות. אנשי טרויה, המותשים מהמלחמה, מאבדים את חוש הזהירות וממהרים לחגוג את נצחונם על ידי הכנסת הסוס לעיר.

שימוש בשם
---------

### תחבולות

הביטוי מקבל משמעות של - "דבר הנראה תמים אך למעשה מסב נזק, ומתגלה מאוחר מדי, לאחר שהנזק נגרם", בדומה לתכסיס היווני כנגד הטרויאנים. בתביעת לשון הרע של אדם שתואר בעיתון כסוס טרויאני קבע השופט כי "הקבלת התובע 'לסוס טרויאני' משמעו הקבלתו לאדם המגיע לעזור ולסייע כמתת אל ולבסוף מתגלה במצג שווא שקרני ובוגד המסייע לצד שכנגד".

### מחשבים

 ערך מורחב – **סוס טרויאני (תוכנה)**  

שימוש נוסף בביטוי הזה הוא כינוי לתוכנה מסוג סוס טרויאני, לציון העובדה שתוכנה מסוג זה מתחזה למועילה, ולמעשה מזיקה למשתמש בה. ברוב המקרים הנזק מתבטא בעיקר בגנבת מידע ולא בנזק ממשי למחשב או לתוכנות אחרות שבו.

ראו גם
------

* כיבוש יפו על ידי צחותי
* Timeo Danaos et dona ferentes

קישורים חיצוניים
----------------

ויקישיתוף מדיה וקבצים בנושא **סוס טרויאני** בוויקישיתוף
* ורגיליוס, אניאיס, ספר שני, המספר את סיפור הסוס הטרויאני
* סוס טרויאני, באתר אנציקלופדיה בריטניקה (באנגלית)

הערות שוליים
------------

1. ↑  אינאיס, ספר שני, שורות 31-39
2. ↑  Francesc J. Cuartero, **10. The Bibliotheca of Pseudo‐Apollodorus, Textus Unicus**, De Gruyter, 2017-09-25, עמ' 146–157
3. ↑  אורן פרסיקו, מה זה סוס טרויאני, באתר העין השביעית, 6 בינואר 2019

|  |  |
| --- | --- |
| בקרת זהויות עריכת הנתון בוויקינתונים | 
* GND: 7600428-4
* MusicBrainz work: e75c612f-dac0-47ad-8a73-7f2c6a67a06a

 |
**מרי וואלאס "וואלי" פאנק** (באנגלית: **Mary Wallace "Wally" Funk**;‏ נולדה ב-1 בפברואר 1939) היא טייסת אמריקאית, וחלק מצוות הנשים של ה-13 של מרקורי, בו נבחרו נשים שיבצעו בדיקות סינון פזיולוגיות, במקביל לאסטרונאוטים המקוריים של תוכנית מרקורי, כחלק מתוכנית פרטית שלא נעשתה על ידי נאס"א.

חייה
----

פאנק נולדה בפברואר 1939 בלאס וגאס, ניו מקסיקו. כבר כשהייתה בת 9, השתתפה פאנק בשיעור הטיסה הראשון שלה ובגיל 18 קיבלה את רישיון הטיס. עבודתה הראשונה הייתה בבית הספר לטיס של צבא ארצות הברית באוקלהומה, ותוך זמן קצר הפכה לאישה הראשונה אי פעם שעסקה כמדריכת טיסה בבסיסי הצבא. 

ב-1961, כשהיא בת 21 בלבד, הוזמנה פאנק לתוכנית "נשים בחלל", שהוקמה על ידי הרופא וויליאם רנדולף לאבלס השני (William Randolph Lovelace II), יו"ר הוועדה המיוחדת של נאס"א למדעי החיים. אף על פי שהייתה צעירת המשתתפות, היא עברה את השלב הראשון של הבדיקות בהצלחה, יחד עם 12 נשים נוספות. שלב הבדיקות השני כלל הערכות פסיכולוגיות ובדיקות במיכל בידוד, ובמהלכו שהתה פאנק 10 שעות ו-35 דקות בתוך מיכל מים בחדר חשוך ואטום לרעש. 

פאנק המשיכה גם לשלב השלישי, אך כמה ימים לפני ביצועו, נשלחו מברקים לכולן אשר הודיעו על ביטול הבדיקות. מספר משתתפות מה-13 של מרקורי ניסו להיאבק בהחלטה, ואף נפגשו עם סגן הנשיא לינדון ג'ונסון. מנהל נאס"א בפועל, ג'ורג' לאו, ציין כי לפי הדרישות, כל האסטרונאוטים צריכים להיות בוגרי קורס טיס צבאי ובעלי תואר הנדסי (למרות שג'ון גלן התקבל ללא תואר הנדסי). החלטה זו סגרה את הדלת בפני פאנק וחברותיה כי באותן שנים, נשים לא יכלו להשתתף בקורסי אימון של חיל האוויר והצי, ולכן לא היו נשים שיכלו להתקבל. למרות שחלק מהטייסות בקבוצת הפרויקט היו בעלות ניסיון מצטבר יותר מחלק מהאסטרונאוטים המועמדים, לא הסכימו לקבל את הניסיון שלהן על מטוסי סילון אזרחיים. חלק מחברי הוועדה היו בעד טענות הנשים, אולם הנושא לא התקדם ונאס"א לא קיבלה אף מועמדת לתוכנית האסטרונאוטים.

ביולי 2022 חברת בלו אוריג'ין שיגרה לראשונה ניו שפרד מאויש בקפסולה שהותקנה בראשו היו 4 אנשים בהם וואלי פאנק, בכך זכתה וואלי בת ה-82 בתואר האסטרונאוטית המבוגרת ביותר ונטלה את התואר מג'ון גלן שטס עם מעבורת החלל כשהיה בן 77.

קישורים חיצוניים
----------------

* 

* אתר האינטרנט הרשמי של וואלי פאנק

ויקישיתוף מדיה וקבצים בנושא **וואלי פאנק** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414999905171
* GND: 1244169994
* LCCN: no2019061897
* VIAF: 91155707114222412984
* WorldCat (עם VIAF): 91155707114222412984

 |
ב־8 בפברואר 2024 נערכו הבחירות לאספה הלאומית של פקיסטן, הבית התחתון של הפרלמנט הפקיסטני. שתי המפלגות הגדולות הן הליגה המוסלמית הפקיסטנית (N) בראשות נוואז שריף ומפלגת העם הפקיסטנית של בילאוול בהוטו זרדרי (אנ'). מפלגת פקיסטן טהרק-א-אנסאף (אנ') של ראש הממשלה המודח עימראן ח'אן נשלל מעמדה כמפלגה ומועמדיה מתמודדים כעצמאיים.

בבחירות הקודמות, שנערכו ביולי 2018, ניצחה מפלגת פקיסטן טהרק-א-אנסאף, ומנהיגה עימראן ח'אן מונה לראש ממשלת פקיסטן.

ב־8 במרץ 2022 הודיעו מפלגות האופוזיציה על כוונתן לקיים הצבעת אי-אמון בח'אן, שאיבד את הרוב בפרלמנט הפקיסטני. ב־3 באפריל פיזר נשיא פקיסטן עאריף עלוי את הפרלמנט, בעקבות הצעתו של ח'אן, וסגן יושב ראש הפרלמנט ביטל את הצבעת האי־אמון. בעקבות כך היו צפויות להיערך בחירות בתוך שלושה חודשים מעת פיזור האספה. בית המשפט העליון של פקיסטן קבע כי דחיית ההצעה נעשתה שלא כדין, וב־10 באפריל הודח 2022 עימראן ח'אן מראשות ממשלת פקיסטן בהצבעת אי אמון בפרלמנט הפקיסטני. זאת לאחר שבעלי בריתו ומפלגה מרכזית שהייתה שותפה בקואליציה שלו נטשו אותו. שהבז שריף הושבע לראש הממשלה במקומו, אך מפלגתו של ח'אן החרימה את ישיבות הפרלמנט הפקיסטני וחבריה התפטרו במחאה.

ב־10 באוגוסט 2023 פוזרה האספה הלאומית של פקיסטן על ידי נשיא פקיסטן עאריף עלוי, דבר שהיה גורם לבחירות להיות ב־8 בנובמבר 2023 לכל המאוחר. ועדת הבחירות של פקיסטן הודיעה כי לא תוכל לקיים בחירות עד פברואר 2024 עקב מפקד האוכלוסין שתוצאותיו נקבעו ב־5 באוגוסט 2023 ודרשו את קביעתם מחדש של מחוזות הבחירה.

שלילת מעמד מפלגה ממפלגת פקיסטן טהרק-א-אנסאף (אנ') של ראש הממשלה המודח עימראן ח'אן תמנע מחבריה להקים ממשלה, כאשר על פי חוקי פקיסטן, עליהם להתאגד למפלגה על מנת להקים ממשלה. מועמדים עצמאים לא יכולים להתמודד על מושבים שמורים.India Today World Desk, Pakistan vote counting ends, Imran Khan's party backed independents lead, India Today, ‏10 בפברואר 2024

הערות שוליים
------------

1. ↑  Pakistan HIGHLIGHTS | Imran Khan de-notified as Prime Minister of Pakistan, India Today, ‏3 באפריל 2022
2. ↑  חיים איסרוביץ, ‏דרמה פוליטית בפקיסטן: ראש הממשלה הודח בהצבעת אי אמון, באתר מעריב אונליין, 9 באפריל 2022
3. ↑  פקיסטן: ראש הממשלה הודח בהצבעת אי אמון, באתר ערוץ 7, 11 באפריל 2022
4. ↑  כינה את נתניהו "היטלר החדש": ראש ממשלה חדש לפקיסטן, באתר ynet, 11 באפריל 2022
ג'ימי מוראלס בפגישה עם ראובן ריבלין לאחר טקס העברת שגרירות גואטמלה לירושלים. מאי 2018
**ג'ימי מוראלס** (בספרדית: **Jimmy Morales**, או בשמו המלא - **James Ernesto Morales Cabrera**; נולד ב-18 במרץ 1969) הוא פוליטיקאי גואטמלי, שכיהן כנשיא גואטמלה. נבחר באוקטובר 2015 ונכנס לתפקיד נשיא גואטמלה בינואר 2016. הוא סיים את תפקידו ב-14 בינואר 2020. בטרם נכנס לפוליטיקה היה רואה חשבון ומרצה לכלכלה ולתקשורת, ואחר כך למשך שנים רבות שחקן-קומיקאי, במאי, ומפיק סרטים.

ביוגרפיה
--------

נולד כאחד מארבעת הילדיה של משפחת פועלים ענייה ונוצרית אוונגליסטית בגואטמלה סיטי.

הוא בנם של חוסה אוורארדו מוראלס אורייאנה ושל סליטה ארנסטינה קבררה אסוודו. האב נהרג בתאונה כשהבן היה בן 6. בילדותו למד מוראלס ב"מכון האוונגלי של אמריקה הלטינית" IEAL וסיים עם תעודת ראיית חשבון. אחר כך למד לתואר ראשון במנהל עסקים
בפקולטה למדעי הכלכלה של אוניברסיטת סן קרלוס דה גואטמלה.

כמו כן למד הוראת תאולוגיה בסמינר תאולוגי בפטיסטי. בהמשך למד לימודים אסטרטגיים בתחום הביטחון באוניברסיטת מריאנו גאלווס, סיים תואר שני ודוקטורט בביטחון אסטרטגי בפקולטה למדעי משפט וחברה של אוניברסיטת סן קרלוס, ועוד תואר שני בניהול אמצעי תקשורת באוניברסיטה הפנאמריקנית של גואטמלה ובאוניברסיטת מריאנו גאלווס.

מוראלס עבד זמן מה כמרצה בפקולטה למדעי הכלכלה ובפקולטה למדעי התקשורת של אוניברסיטת סן קרלוס.
פרסומו בא לו כקומיקאי עטור תהילה בסדרת הטלוויזיה "Moralejas", בה כיכב כל שבוע למשך 15 שנה לצד אחיו סמי.

מוראלס נשוי להילדה פטריסיה מארוקין ואב לארבעה ילדים.

בשנת 2011 נכנס מוראלס למערכת הפוליטית כשהתמודד לראשות עיר, וב-2013 הצטרף ל"חזית ההתלכדות הלאומית" (Frente de Convergencia Nacional או FCN), בעלת מצע שמרני-לאומי, מטעמה התמודד בבחירות 2015 לנשיאות שנערכו על רקע פרישת ראשי הממשל הקודם, הנשיא אוטו פרס מולינה וסגניתו רוקסנה בלדטי בשל פרשיית שחיתות, זאת לאחר שמוראלס ניהל קמפיין נגד השחיתות השלטונית במדינה.

בסיבוב הראשון של הבחירות שנערך ב-6 בספטמבר 2015 הוביל מוראלס על פני יריביו, וקיבל 24.14% מקולות הבוחרים. מאחר שאף לא אחד מבין המועמדים לנשיאות הצליח לגייס 50% כנדרש. בסיבוב השני, שנערך ב-25 באוקטובר, זכה ב-73% מהקולות, וגבר על סנדרה טורס (אנ'), רעייתו לשעבר של נשיא המדינה לשעבר אלווארו קולום.

בדצמבר 2017 הייתה גואטמלה בראשותו, המדינה השנייה בעולם אחרי ארצות הברית, שהחליטה להעביר את שגרירותה בישראל, מתל אביב לירושלים. לגואטמלה הייתה בעבר שגרירות בירושלים שנסגרה בשנות ה-80.

ב-14 בינואר 2020 הוחלף על ידי אלחנדרו ג'יאמטיי.

קישורים חיצוניים
----------------

ויקישיתוף מדיה וקבצים בנושא **ג'ימי מוראלס** בוויקישיתוף
* ג'ימי מוראלס, ברשת החברתית פייסבוק
* ג'ימי מוראלס, ברשת החברתית אקס (טוויטר)
* ג'ימי מוראלס, סרטונים בערוץ היוטיוב
* ג'ימי מוראלס, במסד הנתונים הקולנועיים IMDb (באנגלית)
* ג'ימי מוראלס, באתר AllMovie (באנגלית)
* ג'ימי מוראלס, במסד הנתונים הקולנועיים KinoPoisk (ברוסית)
* הביוגרפיה של ג'ימי מוראלס באתר האישי שלו
* אתר למנויים בלבד נינה לחאני, הגרדיאן, קומיקאי שנתמך על ידי הצבא מוביל במרוץ לנשיאות בגואטמלה, באתר הארץ, 23 באוקטובר 2015

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012018072
* VIAF: 8145304709878610923
* WorldCat: viaf-8145304709878610923

 |
נוף בהר החרמון בתקופת החורף

**מלכות החרמון** (מוכר גם בשם "כל המילים השמחות" - מילים מהשורה הראשונה של השיר) הוא שיר אותו כתב יובב כץ, הלחין אפי נצר ועיבד פולדי שצמן. השיר יצא כסינגל בביצועה של להקת פיקוד צפון (מתוכניתה ה-15 על הרמה). שיר זה הוא מהמוכרים והמצליחים מבין שירי הלהקות הצבאיות בישראל.

השיר זכה במקום הראשון במצעד השנתי של גלי צה"ל לשנת תשכ"ח (1968).

השיר הולחן במקצב של ואלס, מקצב שחביב מאוד על המלחין אפי נצר.

השיר כתוב כמכתב שחייל שולח לחברתו, נוהג שהיה מקובל אז כשהקשר בין החזית לעורף היה במכתבים.

הסולן בשיר הוא מוצי אביב. לטענת מלחין השיר, אפי נצר, הוא בחר באביב כמבצע כיוון שהכיר את קולו מעת שהיה נער ושר במקהלת בית הכנסת בשכונת נווה שאנן בחיפה. כשבניגוד לנטייה מקובלת אז לשיר בדרמטיות, הוא נודע בביצוע הנון-שאלאנטי עם הידיים בכיסים, העמדה שאולי מלמדת על תחושת האופוריה שלאחר מלחמת ששת הימים, תחושה שבאה לידי ביטוי בעוד שירים מאותה תקופה.

צה"ל כבש חלק מהחרמון במלחמת ששת הימים, כשנה לפני שהשיר יצא, אולם את הפסגה שלו ("יצאנו עם כל הרוחות אל פסגת החרמון הזוהרת") הוא כבש כ-5 שנים מאוחר יותר, במלחמת יום כיפור, ואז גם נטבע המונח "העיניים של המדינה" המתייחס לנוף הנשקף מהחרמון - כל צפון הארץ ודרום סוריה - הנוף המתואר בשיר.

בשנת 2024 במהלך מלחמת חרבות ברזל הוציאה להקת פיקוד צפון עיבוד מחודש לשיר.

בשל פרסומו, השיר מצוטט לא פעם:

* לאמן אסף אשתר יש מופע בשם "כל המילים השמחות".
* בשיר "פסטיבל" שכתב אברהם טל עם רני אייזנברג נכלל בית מתוך השיר.
* השיר בעל השם האירוני "כל המלים השמחות" שנכתב על ידי עדה רפאלי בעקבות אסון הצוללת דקר, הושר לפי הלחן "מלכות החרמון".

קישורים חיצוניים
----------------

* "מלכות החרמון" באתר בית לזמר העברי
* מילות השיר "מלכות החרמון" באתר שירונט

הערות שוליים
------------

1. ↑  שובך יונים, אם תשוב, זר של נרקיסים, ראי רחל, ציפורים נודדות (הפזמון)
2. ↑  הגיע מכתבך, כתבי אליו (יגאל בשן)
3. ↑  על פי אפי נצר בראיון עמו בתוכניתו של שמעון פרנס, "על החתום, בגלי צה"ל, 13 ביוני 2015
4. ↑  אם תשוב, לצפון באהבה, מי שחלם
5. ↑  פרחים בקנה, אנשי הצפרדע, אין כבר דרך חזרה, שריונים 69, יש לי אהוב בסיירת חרוב
6. ↑  "מלכות החרמון
**קובלנה פלילית** (או **קובלנה פרטית**) היא אישום פלילי, שבו המאשים הוא אדם פרטי, בניגוד לאישום פלילי רגיל, שבו המאשימה היא המדינה. מטרת הקובלנה היא להעמיד את הנאשם לדין, ולהביא להענשתו על פי הדין הפלילי, וזאת בשונה מתביעה אזרחית שמטרתה להעניק סעד אזרחי (פיצויים) לתובע.

על פי חוק סדר הדין הפלילי [נוסח משולב], התשמ"ב-1982, בעבירות פליליות המדינה היא המאשימה, שכן עבירה פלילית היא עבירה הנעברת כנגד החברה, וייצוגה של האחרונה מסור בידי המדינה. בנוסף, המדינה נחשבת לגוף חסר פניות וחסר שאיפות נקם, ויש לה יכולת ואמצעים לערוך חקירה ולנהל את ההליך הפלילי.

אף על פי כן, סעיף 68 לחוק סדר הדין הפלילי מאפשר לכל אדם להגיש קובלנה פלילית בגין רשימה סגורה של עבירות המפורטת בתוספת השנייה לחוק. העבירות שעליהן ניתן להגיש קובלנה פלילית הן עבירות שבהן עניין הציבור קטן יחסית בעוד שיש להן עניין רב יותר ליחיד. דוגמאות לעבירות המאפשרות הגשת קובלנה פלילית הן עבירות על חוק איסור לשון הרע, פגיעה בצנעת הפרט או גרימת מטרדים כגון רעש.

עם הגשת קובלנה פלילית לבית המשפט, ניתנת לתביעה הכללית ארכה בת 15 יום להודיע אם היא מעוניינת להחליף את הקובל ולנהל את ההליך המשפטי במקומו. אם ביקשה התביעה לתפוס את מקומו של הקובל, תוחלף הקובלנה בכתב אישום. אם לא הודיעה התביעה על רצונה כאמור, הקובל יתפקד בכל עניין בדומה לתובע מטעם המדינה: 

> 
> "הוראות חוק זה הנוגעות לכתב אישום יחולו על קובלנה, בשינויים לפי העניין; בכל מקום שמדובר בכתב אישום גם קובלנה במשמע, ובכל מקום שמדובר בתובע גם קובל במשמע, אם אין כוונה אחרת משתמעת"
> 
> 
> 
> — סעיף 70 לחוק סדר הדין הפלילי [נוסח משולב], השמ"ב-1982
> 

כמו כן, כבאישום פלילי רגיל, ליועץ המשפטי לממשלה יש סמכות לעכב הליך פלילי שמקורו בקובלנה פלילית, אך ככלל הוא ימנע מלעשות זאת משום שהדבר פוגע בכוונת המחוקק בהתירו קובלנות פרטיות. במקרים מיוחדים, על בסיס שיקולים של טובת הציבור, יכול היועץ המשפטי לממשלה לעשות זאת; לדוגמה, כשהקובל עושה לכאורה שימוש לרעה בהליכי הקובלנה הפלילית, כגון הטרדת הנאשם בקובלנות רבות המסתמכות על אותו בסיס עובדתי. במקרה של כוונת עיכוב כזו, יפנה היועץ המשפטי לממשלה לקובל, וייתן לו הזדמנות לטעון את טענותיו לפני קבלת החלטה על העיכוב.

קובלנה פלילית מוגשת לבית משפט השלום, וההליך מנוהל על ידי הקובל או על ידי בא כוחו. בית משפט יכול לכפות על הקובל למנות לעצמו עורך דין שייצג אותו בשני מקרים: (1) אם התרשם שהקובל אינו מסוגל לנהל את הדיון בעצמו, (2) או שהקובל מנהל את הדיון באופן טורדני. במקרים אלו, אי מינוי עורך דין תוך זמן קצוב, מאפשר לבית המשפט לראות בתובע כתובע שלא התייצב. אף על פי כן, רשאי בית המשפט להרשיע את הנאשם במקרים מסוימים. אדם אשר הועמד לדין בעקבות קובלנה פלילית, וזוכה, שמורה לו הזכות לתבוע פיצוי מהתובע.

על פי הוראות סעיף 15 לחוק הנוער (שפיטה, ענישה ודרכי טיפול), תשל"א-1971, אין להגיש קובלנה פלילית כנגד קטין "בשל עבירה שבשעת ביצועה לא מלאו לו ארבע-עשרה שנה".

לקריאה נוספת
------------

* גבריאל הלוי "התביעה הפרטית בהליך הפלילי" **קריית המשפט** ט 375 (2011)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קובלנה פלילית** |

* חוק סדר הדין הפלילי, סימן ב: קובלנה, מתוך ויקיטקסט

הערות שוליים
------------


**הבהרה:** המידע בוויקיפדיה נועד להעשרה בלבד ואין לראות בו ייעוץ משפטי.
**The Beginning** הוא האלבום הראשון באורך מלא של הלהקה JYJ.

רקע
---

**The Beginning** תוכנן לצאת בתאריך ה-12 באוקטובר 2010. אך מספר ההזמנות מראש היה גדול, ולא היה ניתן לספק את הסחורה בזמן, ועל כן נדחתה הוצאת האלבום ביומיים.

הפקת האלבום כללה מספר אמנים מוערכים בתעשייה. JYJ שיתפו פעולה עם קניה וסט שהפיק ואף השתתף בשיר הנושא של האלבום, Ayyy Girl. את האלבום עצמו הפיק רודני ג'רקינס, שהפיק אלבומים גם עבור אמנים כמו מייקל ג'קסון, ויטני יוסטון, ביונסה וליידי גאגא. בנוסף, זוהי הפעם הראשונה שהקליטו JYJ אלבום באנגלית.

לאלבום שתי גרסאות: גרסה רגילה ומהדורה מוגבלת. למהדורה המוגבלת יצאו 99,999 עותקים בלבד.

תרומת חברי הלהקה
----------------

כל אחד משלושת חברי הלהקה תרם בהלחנת שיר עבור האלבום.   
 ג'אג'ונג הלחין את "Still in Love", ג'ונסו את "I Can Soar" ויוצ'אן את "I Love You".

רשימת שירים
-----------

1. הקדמה
2. Ayyy Girl (בשיתוף מאליק יוסף וקניה וסט)
3. Empty
4. Be My Girl
5. Still in Love
6. I Love You (בשיתוף עם Flowsik)
7. I Can Sour
8. Be The One

### גרסת המהדורה המוגבלת

גרסה זו כוללת את שמונת השירים הכלולים בגרסה הרגילה בתוספת:  

שלושה שירים בונוס:

1. Ayyy Girl (גרסת הרמיקס)
2. Empty (גרסת הרמיקס)
3. Be My Girl (גרסת הרמיקס)

  

בנוסף כלול במהדורה המוגבלת:

1. אלבום תמונות
2. 16 תמונות נפרדות
3. חולצה
4. פוסטר

קישורים חיצוניים
----------------

* מידע על האלבום *The Beginning* באתר MusicBrainz

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 1791591c-c97d-45b1-af80-4d2cab0b4a56

 |
**כוכב הירדן** (ידוע גם בשמות **יפה נוף** ו**כוכב הרוחות** בעברית, **כאוכב אל-הווא** בערבית ו**בלוואר** או **קוקט** בצרפתית) הוא גן לאומי, אתר ארכיאולגי הממוקם בקצהּ המזרחי של רמת יששכר (רמת כוכב), בשולי הגליל התחתון. במאה ה-12 היה זה מבצר צלבני מפואר. האתר ממוקם על פסגה שגובהה 312 מטרים מעל פני הים, ושיפוליה המצוקיים מתנשאים לגובה של 550 מטרים מעל לבקעת הירדן שפרושה לרגליה ממזרח. 

בשנת 1187 הכניע צלאח א-דין את עיקר הכח הצלבני של ממלכת ירושלים בקרב קרני חיטין והחל שועט אל פנים הממלכה כשהוא כובש ומכניע כל עיר וכל מבצר שעמדו בדרכו. רק שלושה מבצרים עמדו בפרץ, וכוכב הירדן, שהיה מאויש באותה התקופה בכוחות מתוגברים, היה אחד מהם (האחרים היו המצודה של צפת והעיר צור). המוסלמים הגיעו לשערי המצודה בחודש יולי שנת 1187, ומשלא עלה בידם לכובשה הטילו עליה מצור. בתחילה הסתפקו האבירים הנצורים בהגנה שהעניקו להם החומות והביצורים, אולם עד מהרה הם החלו עוזבים את חיק המבצר ויוצאים לפשיטות והתקפות על הכוחות המוסלמים, פשיטות שהגיעו לשיאן בהשמדתה של יחידה מוסלמית שלמה בחודש דצמבר 1187.

לאחר שישה חודשי מצור הדוק החלה אוזלת האספקה במבצר, אולם ישועתם של הצלבנים הגיעה כאשר תקפו זוג שיירות מוסלמיות שעשו דרכן מזרחה ועל גבן שלל ממחסניו של המבצר הכבוש "לה פב" (מרחביה). שלל זה נלקח מיד אל בין חומות המבצר וסיפק את מבוקשם של האבירים הנצורים בו.

בחודש מרץ של שנת 1188 הגיע למבצר צלאח א-דין עצמו, לאחר שנוכח כי כוחותיו אינם מסוגלים להכריע את האבירים הנצורים בו. צלאח א-דין ראה בכיבוש מבצר כוכב הירדן אמצעי לשבירת רוחם של הצלבנים הנצורים בעיר צור ועל כן החליט להגיע ולפקד בעצמו על כיבוש המקום. מכל מקום, גם נוכחותו של המפקד העליון של כוחות המוסלמים לא הצליחה לרפות את ידי הנצורים, ובחודש מאי הוסר המצור על המבצר.

כוחותיו של צלאח א-דין שבו אל המבצר בסוף שנת 1188 וחידשו את מצורם. החורף הקשה של אותה השנה, יחד עם ההתנגדות ועוז הרוח שהפגינו המתנגדים הצלבנים הסבו אבדות רבות לכוחות הצרים, אולם בסופו של דבר הצליחו יחידות החפרים המוסלמיות לפרוץ פרצה בחומה החיצונית שממזרח למצודה ופרצו בעוז אל עבר החומות הפנימיות.

לאחר קרב קצר, אבדה תקוותם של הצלבנים, וכעבור מספר שעות הפוגה הציעו תנאי כניעה בפני המוסלמים. אומץ לבם ונחישותם של מגיני המבצר קסמו לצלאח א-דין, והוא אישר להם לעזוב את המקום עם כל רכושם ולעבור לצור. ב-5 בינואר 1189 הועבר המבצר לידי המוסלמים, לאחר שנה ומחצה של מצור כבד. המוסלמים הותירו במקום יחידת צבא קטנה, ובביקור שערך צלאח א-דין במקום כעבור מספר חודשים הוא הורה לתקן את הנזק שגרמו חפריו לחומות ולשקם את המבצר.
ב-17 במרץ 1808 קבע נפוליאון הראשון שלוש גזרות בניסיון כושל לקדם את שוויון היהודים, ולשלבם בחברה הצרפתית, ובנה על האמנציפציה היהודית של 1790–1791. לשלישית מבין הגזרות – **הפקודה המחפירה**, או **הצו המחפיר** (בצרפתית: **Décret infâme**) – היו השפעות שליליות. אף שמטרתה הייתה להעניק אזרחות שווה, היא הגבילה את הלוואות הכסף מצד יהודים (הקתולים לא הורשו לבצע חיוב ריבית כרווח על הלוואות), ביטלה את כל החובות של חייבים לא-יהודים ליהודים, והגבילה את תושבותם של יהודים חדשים בצרפת על ידי הגבלת פעילותם העסקית, תוך מתן אפשרות לעבודה בחקלאות ובמלאכה. גזרות אלה החלישו את מצבם הכספי של יהודים, שהיו בעברם מלווים בריבית.

רקע
---

נפוליאון בונפרטה זכה בתחילה בנאמנותם של יהודים כאשר בשנת 1797 שחרר יהודים באנקונה שבאיטליה. הוא בחר רשמית בשני הכוהנים הגדולים של האומה היהודית ובשבעה חברי מועצה לכוהנים הגדולים.[דרושה הבהרה] יש טוענים כי הוא עודד יהודים להחזיר את שליטתם בירושלים, בשנת 1799 בעזרת צבאו במכתב שהופנה לרב בירושלים, אך רבים חושדים כי המכתב הוא זיוף. הוא לא פעל נגד היהודים עד תחילת המאה ה-19, אז העביר את שלוש הגזרות, אחת מהן נודעה כפקודה המחפירה. יש מי שמייחסים את שינוי הגישה, כמו הסופר פרנץ קובלר, לזיקתו החדשה לצרפת ולרצונו החדש להגן על האינטרסים של העם הצרפתי. גם כשהיה גיבור היהודים, הוא עדיין היה פטריוט נלהב של אי הולדתו, קורסיקה.

בצרפת, בתחילת המאה ה-19, המלשינים האשימו את היהודים באלזס בגביית ריבית ובשימוש לרעה בזכויות אחרות, שניתנו להם באמנציפציה שלהם בשנת 1791 תחת המלך לואי ה-16. נפוליאון צידד בדעה הצרפתית העממית. אף על פי שנפוליאון חפץ בשוויון ליהודים, הוא כינה אותם "הבזויים ביותר מבין הגברים" והכריז, במכתב של 1808 לאחיו ז'רום בונפרטה, שהוא לא רוצה שמספרם יגדל.

אף על פי שהוויעוד הראשון של הסנהדרין הגדולה, ב-4 בפברואר 1807, היה טקסי וחגיגי, המפגש לא היה אפקטיבי מאחר ששום דבר לא נעשה במהלך החודש בו נפגשו. כדי לשפר את התנאים שיוטלו על היהודים על ידי הגזרות הקרבות. במהלך שמונה המפגשים נאלצה חברי הסנהדרין הגדולה לאפשר נישואי תערובת בין צרפתים ובין יהודים, כדי שהיהודים ייקלטו בצרפת, מכיוון שהיהודים נחשבו לאזרחים לא תקניים ונדרשו להיקלט או להיות מגורשים. הוויעוד נאלץ לתמוך גם בפעולות אחרות להטמעת היהודים, כגון אישור שירות צבאי לצירוף צעירים יהודים לצבא צרפת. צעדים כאלה היו הקדמה להעברת שלוש הגזרות ב-17 במרץ 1808.

ביטול הפקודה המחפירה
--------------------

מראש נקבעה הפקודה ל-10 שנים ועם חלוף השנים, ב-1818, דנו בתי המחוקקים של צרפת באפשרות להאריך אותה, אך לא עשו זאת ובכך התבטלה הפקודה. הקונסיסטוריה של פריז הוציאה כרוז, שנועד ליהודי אלזס ובו קראה להם לנהוג יפה בבני ארצם הצרפתים.

קישורים חיצוניים
----------------

* הספרייה הווירטואלית של מטח – הפקודה המחפירה

הערות שוליים
------------

1. ↑  כרוניקה של העם היהודי בעת החדשה 1818
פירוש נוסף ערך זה עוסק במבנה אדריכלי. אם התכוונתם למשמעות אחרת, ראו מגדל השעון.

**מגדל שעון** הוא מגדל שבו קבוע שעון, ופעמים רבות שניים או ארבעה שעונים הפונים לכל אחד מצדדיו. פעמים רבות מגדלי שעונים הם חלק מכנסייה או ממשכנה של רשות מקומית, ובמקרים רבים הם צוברים פרסום כאלמנט נופי בולט, או אף כסמלו של היישוב בו הם ניצבים. לעיתים מודיע השעון במגדל על השעה, או על חלק ממנה, גם באמצעות צלצול פעמונים או צליל או סדרת צלילים אחרת, העשויה להשמע כקטע מוזיקלי.

היסטוריה והתפתחות
-----------------

מגדלי השעון הראשונים הופיעו בימי הביניים. עד המאה ה-20 לא היה ברשות רוב האנשים שעון כיס, ומגדלי השעונים סיפקו את הצורך הבסיסי לדעת את השעה. המגדלים הראשונים התריעו על השעה רק באמצעות צלצול, פעמים רבות לצרכים דתיים, ולא נחשבו לאלמנט אדריכלי בפני עצמו. כדי שצליל הפעמונים ישמע למרחוק, מוקמו אלה בראשם של מגדלים במרכז העיר, ואלה היו לעיתים המבנים הגבוהים ביישוב.

עם השנים נוספו שעונים ויזואליים למגדלים כדי לאפשר לתושבים להתעדכן בשעה בכל זמן נתון. השעונים הוויזואליים הראשונים כללו רק את מחוג השעות, שכן די היה במידת דיוק זו. עם זאת הפיכתם של מגדלי השעונים למבנים שעיני התושבים נשואות אליהם, הביאה לכך שהוענקה תשומת לב רבה לחזותם האדריכלית והאומנותית. בד בבד הופיעו מגדלי שעונים ששעוניהם הראו נתונים רבים נוספים כמו נתונים אסטרונומיים, התאריך, גלגל המזלות ועוד. השעונים במגדלי השעונים מעוצבים בצורות שונות תוך שימוש בספרות, אותיות, סמלים ואלמנטים אחרים.

### בארץ ישראל

בעשור הראשון של המאה ה-20 צוינו ברחבי האימפריה העות'מאנית 25 שנה לשלטונו של הסולטאן עבדול חמיד השני. בתקופה זו נבנו שישה או שבעה מגדלי שעון ברחבי ארץ ישראל: ביפו, צפת, חיפה, חאן אל-עומדאן בעכו, ובשכם. חמש שנים מאוחר יותר נבנה מגדל שעון נוסף בשער יפו בירושלים. מגדל השעון בשער יפו פורק בשנות ה-20 של המאה ה-20 ובמקומו נבנה בכיכר אלנבי בניין מגדל השעון, שנהרס בשנת 1934. ישנה מחלוקת האם מגדל השעון בנצרת משתייך אף הוא לקבוצה זאת.

ב-3 במאי 2004 הנפיק השירות הבולאי סדרת בולים בשם "מגדלי שעון עות'מאניים בישראל". הסדרה כוללת חמישה בולים כל אחד מהם במחיר נקוב 1.30 ש"ח. הסדרה כוללת את המגדלים, בצפת, ירושלים, עכו, חיפה ויפו.

### גלריה

* הביג בן בלונדון, אחד ממגדלי השעון הידועים בעולםהביג בן בלונדון, אחד ממגדלי השעון הידועים בעולם
* שעון בקיטו, אקוודורשעון בקיטו, אקוודור
* מבנה אבראג' אל-בית, הכולל במרכזו את מגדל השעון הגבוה בעולם. במבנה זה נמצא גם השעון הגדול בעולם.מבנה אבראג' אל-בית, הכולל במרכזו את מגדל השעון הגבוה בעולם. במבנה זה נמצא גם השעון הגדול בעולם.
* מגדל השעון בארושה בטנזניהמגדל השעון בארושה בטנזניה
* השעון האסטרולוגי והאסטרונומי במגדל פעמון הזמן בברן, בירת שווייץהשעון האסטרולוגי והאסטרונומי במגדל פעמון הזמן בברן, בירת שווייץ
* מגדל השעון בעכו בישראלמגדל השעון בעכו בישראל

ראו גם
------

* מגדל פעמונים
* צריח (מסגד)
* שעון אסטרונומי

לקריאה נוספת
------------

* יהודה לבנוני, **ושוב אנחנו כאן מול השעון**, עת-מול 172 חשוון תשס"ד

קישורים חיצוניים
----------------

ויקישיתוף מדיה וקבצים בנושא **מגדל שעון** בוויקישיתוף
* על מגדלי השעון בארץ ישראל - סליחה עבד אל-חמיד, מה השעה ?
* איזה שעון בן חיל, באתר וואלה!‏, 6 בינואר 2013
* סליחה, מה השעה: מגדלי השעון המרשימים בעולם, באתר כלכליסט, 20 בפברואר 2020

הערות שוליים
------------

1. ↑  עלון מגדלי שעון עותמאניים בישראל, באתר התאחדות בולאי ישראל

|  |  |
| --- | --- |
| בקרת זהויות עריכת הנתון בוויקינתונים | 
* GND: 1048208729

 |
פירוש נוסף ערך זה עוסק בקצין ימי. אם התכוונתם למושג בהלכה ובמשפט העברי, ראו תשלומי חובל.
מרגרט בראון מעניקה אות הוקרה לרב-החובל שספינתו אספה את ניצולי הטיטניק
המונח **חובל** מתייחס לקצין בכלי שיט מסחרי או צבאי.

צי הסוחר
--------

בצי המסחרי חובלים הם קציני סיפון אשר תפקידם להשיט את הספינה. דרגות החובלים מתחלקות לשתי דרגות זוטרות ושתי דרגות בכירות:

* חובל משמרת (קצין שלישי, 3rd mate)
* חובל משמרת בכיר (קצין שני 2nd mate)
* חובל בכיר (קצין ראשון 1st mate או chief mate)
* רב חובל (קברניט Captain או Master)

ישנם מקומות רבים המכשירים קציני סיפון לצי הסוחר. בישראל המקום היחיד המוסמך לעשות כן הוא המכון להכשרה ימית, הנמצא בעכו. יש להבחין בינו לבין בית הספר לקציני ים עכו, המהווה גוף נפרד ואינו בעל יכולת להסמיך קציני משמרת.
מספר החובלים על אוניות צי הסוחר במדינת ישראל הצטמצם באופן חריף עם השנים, בעיקר בשל הרצון לצמצם את עלויות השכר באוניות, באמצעות העסקת ימאים זרים. נכון לשנת 2016 מועסקים בצי הסוחר הישראלי 207 קציני ים בלבד.

חיל הים הישראלי
---------------

חובל הוא כינוי לקציני הים בוגרי קורס חובלים, המשרתים בשלל כלי השיט, הצוללות, היחידות המיוחדות של החיל ומרכיבים את שדרת הפיקוד שלו. להבדיל מצי הסוחר לא רק קציני סיפון/ שיט נמנים עם הגדרת החובל אלא גם קציני מכונה, אלקטרוניקה וקציני שייטת 13 שסיימו קורס חובלים.

ראו גם
------

* ספן